laion/Wikipedia-Exotic huggingface dataset:
דפנה בן צבי

דפנה בן צבי (נולדה ב-13 בספטמבר 1968) היא אמנית וסופרת ילדים ישראלית, זוכת פרס דבורה עומר לספרות ילדים. היא בעלת דוקטורט בפילוסופיה ומכהנת כראש המחלקה לתרבות, יצירה והפקה במכללה האקדמית ספיר. בן צבי, בת לניצולי שואה, נולדה בעמק יזרעאל. אימהּ התמודדה עם מחלת נפש. בילדותה עברה להתגורר עם משפחתה בפתח תקווה. בן צבי למדה בבית הספר "הדר גנים" ובתיכון אחד העם בעיר. בן צבי סיימה את לימודיה בתיכון ללא תעודת בגרות. היא סיימה בהצטיינות תואר ראשון במדעי הרוח באוניברסיטה הפתוחה.[דרוש מקור] בשנת 2006 סיימה בהצטיינות יתרה תואר שני בחוג לפילוסופיה ב[אוניברסיטת תל אביב]. כתבה דוקטורט, בבית הספר לפילוסופיה באוניברסיטת תל אביב, בנושא "החזרה בפואטיקה של הלא מודע".[דרוש מקור] בין השנים 2000–2008 שימשה ראש דסק חדשות בעיתון "הארץ". בשנים 2000 עד 2004 עסקה בהוראה באוניברסיטת תל אביב. בשנת 2014 הוענק לה פרס דבורה עומר לספרות ילדים על ספרה "זוזי שמש".[דרוש מקור] כיום מלמדת פילוסופיה, ספרות ופסיכואנליזה במחלקה לתרבות, יצירה והפקה במכללת ספיר. בשמונה השנים האחרונות היא מנהלת פרויקט שבו סטודנטים מנחים ילדים מבתי ספר בדרום הארץ בכתיבה. מאוגוסט 2000 היא מכהנת כראש המחלקה לתרבות במכללה. בן צבי מתגוררת בתל אביב. היא מגדלת שתי ילדות בהורות משותפת עם דנה אולמרט, רונן לוין וינאי יחיאל. לטענת בן צבי העצב שליווה את ילדותה משפיע על כתיבתה לילדים. היא מאמינה ששירים וסיפורים יכולים לעזור לילדים להפיג חרדה ובדידות ולמצוא נחמה. בן צבי חקרה תחושות של עצב ובדידות וכתבה בנושא אף על פי שהוא אינו סוגה פופולרית בספרי ילדים. בספרי הילדים שכתבה ובמיוחד בספרה "צב מצב בעמק רפאים" ובספר ההמשך "הצב מצב", יש עיסוק בישות בשם מועקה, במסע שהוא חיצוני ופנימי כאחד. לדבריה, יש נטייה לחשוב שילדים זקוקים לסיפורים מתוקים ונחמדים, מה שמביא לראייה שמשטיחה חוויה הרבה יותר מורכבת. ילדים יכולים לחוות קשת רחבה של רגשות מלבד שמחה: כעס, קנאה ועצב. בן צבי המשיכה לפתח את הנושא בספרה "זוזי שמש". בספר זה, זוזי, החברה של שמש השמחה והקופצנית, מתוארת ככזו השרויה בדיכאון קליני. לדבריה, ילדותה להורים ניצולי שואה השפיעה על העיסוק בנושא זה בכתיבה. בן צבי מעידה על עצמה שבילדותה הייתה ילדה מאוד בודדה שחייתה בעולם סגור של פנטזיות שהגנו עליה מהמציאות. נוסף על כך, בשירים לילדים שכותבת בן צבי, למרות הנוכחות של עצב או בדידות כנושא משני, עולה בשירים רעיון הימצאותם של ידידים המסייעים בהפגת תחושות אלו. למשל, יצורים האהובים גם על מבוגרים שניתן לגעת בהם ולחבק (דובים ובובות), או הירח המשקיף מהשמיים כמקור לנחמה. נוכחותו של הירח בכתיבת השירים של בן צבי היא מחווה מודעת למקורות ההשראה שלה: מרים ילן-שטקליס, פניה ברגשטיין ונורית זרחי. הצב מצב (תל אביב: הקיבוץ המאוחד, 2005). איורים - עמית טריינין. עריכה - יונה טפר הצב מצב בעמק רפאים (בני ברק: הקיבוץ המאוחד, 2008). איורים - עמית טריינין. עריכה- יונה טפר זוזי שמש (בני-ברק: הקיבוץ המאוחד, 2009). איורים - עפרה עמית שירים לעמליה (תל אביב: עם עובד, תשע"ג 2012). איורים - עפרה עמית מדיה וקבצים בנושא דפנה בן צבי בוויקישיתוף רשימת הפרסומים של דפנה בן צבי בקטלוג הספרייה הלאומית ריאיון עם דפנה בן צבי, בכתב העת המקוון הפנקס, 7 בדצמבר 2016 איך לאייר כלב יושב, כותב שיר ומהרהר הרהורים? על ספרה ככה־ככה, זוזי, שמש, באתר פורטפוליו, 4 בדצמבר 2016 על "שירים לעמליה" מאת דפנה בן צבי ועפרה עמית, 31 בינואר 2013 דפנה בן צבי באתר דףדף דפנה בן צבי, דף שער בספרייה הלאומית דפנה בן צבי, בלקסיקון הספרות העברית החדשה תמר רותם, לא פוחדת מעצב בספרי ילדים, באתר הארץ, 9 בדצמבר 2012 איפה מועקה?, באתר ynet, 9 במאי 2008
אישה דו פרצופית

אישה דו פרצופית (באנגלית: Two-Faced Woman) הוא סרט קולנוע אמריקאי, מסוגת קומדיה רומנטית, משנת 1941 בבימויו של ג'ורג' קיוקור, עם גרטה גרבו ומלווין דאגלס בתפקידים הראשיים. התסריט של הסרט התבסס על סרט אילם משנת 1925 בשם "אחותה מפריז", שהתבסס על מחזה מאת המחזאי הגרמני לודוויג פולדה. העלילה היא על אישה המופיעה בתפקיד כפול כדי לרכוש בחזרה את אהבתו ותשוקתו של בעלה. המפיקים רצו להראות את גרבו בתפקיד יותר קליל, של אישה אמריקאית עליזה, ששוחה בבריכה ורוקדת בהתלהבות לצלילי רומבה. הצופים לא אהבו זאת והסרט לא הצליח כלכלית. שבוע לאחר הוצאת הסרט לאקרנים התקיפו היפנים את פרל הארבור וארצות הברית הכריזה מלחמה על יפן. החוזה של גרבו עם מטרו גולדווין מאייר הסתיים וגם לאחר המלחמה לא חזרה גרבו לשחק. זה היה סרטה האחרון. הסרט עמד בדרישות קוד הייז אבל בערים רבות הוא הוחרם בגלל היותו "בלתי מוסרי" שמראה בני זוג שבוגדים אחד בשני. המפיקים הוסיפו סצנה שבו מתברר לבעל שהבחורה שמנסה לעגוב עליו היא למעשה אשתו האמיתית. הארי בלייק (מלווין דאגלס) הוא בעל מגזין אופנה רב תפוצה בניו יורק ורודף נשים. הוא מגיע למלון סקי באיידהו כדי להתאוורר ולנוח. הוא לא אוהב סקי ולא יודע לגלוש אבל כשהוא רואה את מדריכת הסקי קארין בורג (גרטה גרבו) הוא מתאהב בה מיד. לאחר כמה אימונים בהם הוא נכשל, נופל ונעלם ונמצא על ידי מחפשים, הם מתאהבים ונישאים במהירות הבזק. הארי מבטיח לשנות את סגנון חייו הלחוץ ולהישאר איתה באתר הסקי. למקום מוזעקים שותפו מילר (רולנד יאנג) ומזכירתו רות אליס (רות גורדון) ששמעו על היעלמותו. הם שמחים לראותו בריא אבל מופתעים מהודעתו על נישואיו לקארין. הארי לא עומד בהבטחתו להישאר במקום ומתחיל ריב ראשון בין בני הזוג. הוא עוזב לעבודתו בניו יורק וכל פעם שולח מברק על דחיית ביקורו באיידהו. בניו יורק עוגבת עליו ידידתו גריזלדה ווהן (קונסטנס בנט) והוא עוזר לה בביום מחזותיה בתיאטרון. קארין מחליטה להפתיע אותו בניו יורק ומודיעה זאת למיס אלי שתשמור זאת בסוד. הן מגיעות לתיאטרון שם נערכת חזרה וקארין צופה בבעלה עוגב על גריזלדה. היא מחליטה לחזור לאיידהו אבל לפתע עולה במוחה רעיון. היא מחליפה בגדים וזהות ויוצאת מחדר ההלבשה בתור קתרין בורג, אחותה התאומה של קארין. השותף מילר לא מבחין בזה ומזמין אותה לארוחת ערב במועדון. ליד שולחנם יושבים הארי וגריזלדה הארי מסתכל בה והיא אומרת לו שהיא אחותה התאומה של קארין אבל יש להם אופי שונה. היא מטיילת בכל העולם ומחליפה גברים. לבסוף היא יוצאת במחול רומבה סוער וסקסי. הארי "נדלק" עליה וכן ידידו דיק ויליאמס (רוברט סטרלינג). הוא "מזמין" את עצמו לחדרה אך היא מתחמקת ממנו בעדינות. חשדו עולה והוא מתקשר לאיידהו שם מתברר שקארין טסה לניו יורק, למרות זאת הוא ממשיך לשחק את המשחק. לבסוף היא חוזרת לאתר הסקי והארי אחריה. התרמית התגלתה והם מתחילים בגלישה מסוכנת שבסופה נופל הארי למקווה מים. קארין עוזרת לו לצאת והם מתחבקים. מדיה וקבצים בנושא אישה דו פרצופית בוויקישיתוף "אישה דו פרצופית", במסד הנתונים הקולנועיים IMDb (באנגלית) "אישה דו פרצופית", באתר AllMovie (באנגלית) "אישה דו פרצופית", באתר Rotten Tomatoes (באנגלית) "אישה דו פרצופית", במסד הנתונים הקולנועיים KinoPoisk (ברוסית) קדימון לאישה דו פרצופית, באתר יוטיוב אישה דו פרצופית, באתר TCM
טקס פרסי האקדמיה הבריטית לטלוויזיה 2020

טקס פרסי האקדמיה הבריטית לטלוויזיה 2020 נערך ב-31 ביולי 2020 בהנחיית השחקן ריצ'רד אייואדי. שמות המועמדים פורסמו ב-4 ביוני 2020, ואילו המועמדים בקטגוריית "Virgin TV’s Must-See Moments" ("רגעים שחייבים לראות") פורסמו ב-3 ביוני 2020. טקס פרסי האוּמנויות של האקדמיה הבריטית לטלוויזיה לשנת 2020 נערך ב-17 ביולי 2020. פרס באפט"א לטלוויזיה "Bafta TV Awards: Richard Ayoade to host socially-distanced delayed ceremony". BBC (באנגלית). נבדק ב-3 ביוני 2020. {{cite news}}: (עזרה) "Vote for this year's BAFTA Must See Moment". Radio Times (באנגלית). נבדק ב-3 ביוני 2020. {{cite news}}: (עזרה)
הלמונד

הלמונד (בהולנדית: Helmond, באלפבית פונטי בינלאומי: ɦɛlmɔnt; בניב מקומי: Héllemond; ‏האזנה‏Ⓘ‏) היא עיר במחוז צפון בראבנט שבדרום הולנד. נכון ל-2019, בעיר מתגוררים כ-91,524 תושבים. ההתיישבות הראשונה באזור היו בסביבות 1000, והלמונד קיבלה זכויות כעיר בערך בשנת 1232. במרכז הלמונד ישנה טירה שהוקמה על ידי האפיפיור אלכסנדר השלישי, בסביבות 1350. מאז המאה ה-19 הפכה הלמונד לעיר תעשייתית עם הרבה תעשיית מתכת וטקסטיל. תעשייה זו הובילה לפער ניכר בין העניים לעשירים, דיכוטומיה שבאה לידי ביטוי גם מבחינה גאוגרפית. חלק גדול מהתעשייה המקורית נעלם, אם כי חברות מסוימות מאותה תקופה, כמו Vlisco, עדיין קיימות. חברת פליסקו פעילה בעיר מאז המאה ה-19 כיצואנית גדולה של 'הדפסי שעווה' למערב אפריקה. כמו כן צצו חברות חדשות רבות, חלקן פעילות בתחום ההיי-טק. את העיר מייצגת קבוצת הכדורגל הלמונד ספורט המשחקת בליגת המשנה ההולנדית בלגיה מכלן, בלגיה ניקרגואה סן מרקוס, ניקרגואה פולין ז'לונה גורה, פולין מדיה וקבצים בנושא הלמונד בוויקישיתוף אתר האינטרנט הרשמי של הלמונד (בהולנדית) הלמונד, באתר אנציקלופדיה בריטניקה (באנגלית) הלמונד, ברשת החברתית פייסבוק הלמונד, ברשת החברתית אקס (טוויטר) הלמונד, ברשת החברתית אינסטגרם הלמונד, ברשת החברתית LinkedIn הלמונד, סרטונים בערוץ היוטיוב
ורוניקה רוסי

ורוניקה רוסי (באנגלית: Veronica Rossi;‏ נולדה ב-16 ביוני 1973, ריו דה ז'ניירו) היא סופרת אמריקאית. ורוניקה רוסי נולדה בשנת 1973 בברזיל ואת רוב ילדותה עברה במקסיקו וונצואלה. לאחר סיום בית הספר היא למדה באוניברסיטת קליפורניה בלוס אנג'לס ואחרי סיומה המשיכה בלימודי אמנויות בסן פרנסיסקו. בשנת 2012 היא פרסמה את ספרה "תחת שמי האש" שהיה הספר הראשון בטרילוגיה שספרים נוספים פורסמו בשנת 2013 ו-2014. זכויות ליצירת סרט על בסיס הסדרה נמכרו לאחים וורנר אך טרם מומשו. בהמשך ורוניקה רוסי כתבה מספר ספרים נוספים. היא מתגוררת בקליפורניה. אתר האינטרנט הרשמי של ורוניקה רוסי (באנגלית) ורוניקה רוסי, ברשת החברתית Goodreads ערך זה הוא קצרמר בנושא סופרים. אתם מוזמנים לתרום לוויקיפדיה ולהרחיב אותו.
סונדאלנד

סונדאלנד (המכונה גם האזור הסונדאי) הוא אזור ביו-גאוגרפי נרחב בדרום-מזרח אסיה, שהיה מעל פני הים בתקופת הפליסטוקן אשר החלה לפני כ-2.588 מיליוני שנה ונמשכה עד לפני 11,700 שנה. האזור כלל את חצי האי הודו-סין וחצי האי המלאי בקצה הדרום מזרחי של יבשת אסיה, כמו גם את האיים הגדולים של בורנאו, ג'אווה, סומטרה, פלאוואן ואת האיים הסובבים אותם, אשר ממוקמים במים הרדודים של מדף סונדה. סונדאלנד היא צירוף של מספר לוחות יבשתיים הנגזרים מהשוליים ההודו-אוסטרליים של יבשת גונדוונה המזרחית. בתקופת עידן הקרח האחרונה, שהחלה לפני 115,000 שנים ונמשכה עד לפני 11,700 שנים כל אזור סונדאלנד נחשף בגלל ירידת פני הים (בכ-100 מטר מתחת לגובה פני הים הנוכחיים) לאחר שהאוקיינוסים בקטבים קפאו. ראיות מגאומורפולוגיה, פלינולוגיה, ביוגאוגרפיה ומודלים של צמחייה ואקלים, מצביעים על כך שאזור כזה מצפון לדרום אכן היה קיים והשתרע על פני האזורים המתוארים לעיל בתקופת עידן הקרח האחרון, כפי שהוצע במקור על ידי הזואולוג לורנס היני (1991). יבשת שקועה ברינגיה דוגרלנד Metcalfe I., (2011), Tectonic framework and Phanerozoic evolution of Sundaland Bird, I. M., Taylor, d., Hunt, C., (2005) Palaeoenvironments of insular Southeast Asia during the Last Glacial Period: A savanna corridor in Sundaland Heaney, L. R., A Synopsis of Climatic and Vegetational Change in Southeast Asia מדיה וקבצים בנושא סונדאלנד בוויקישיתוף
The Essential Gloria Estefan

The Essential Gloria Estefan הוא אלבום הלהיטים השביעי של הזמרת גלוריה אסטפן. האלבום יצא כחלק מפרויקט של חברת סוני מיוזיק "The Essential series" (הסדרה החיונית) ובה הם מוציאים סדרה של אלבומי אוסף של האמנים שחתומים תחתם. האלבום יצא על ידי אפיק רקורדס ולגסי רקורדס, חברות הבת של סוני ב-3 באוקטובר 2006. האלבום כולל אוסף של שירים באנגלית ובספרדית מכל מיני שנים בקריירה של אסטפן. האלבום כולל גם מהדורה מורחבת הכוללת ראיונות של אסטפן בהם היא מדבר על שירי האלבום. ב-31 באוגוסט 2010 האלבום יצא מחדש בשם "Essential 3.0", מהדורה אשר כוללת 3 דיסקים: הדיסק המקורי, הדיסק של מהודרת הבונוס מהגרסה הקודמת של האלבום ודיסק נוסף הכולל 8 שירים נוספים (חלקם בגרסאות מחודשות). מידע על האלבום The Essential Gloria Estefan באתר MusicBrainz האלבום The Essential Gloria Estefan באתר Discogs Gloria Estefan - The Essential Gloria Estefan, Discogs (באנגלית)
תקופת דגירה

תקופת דגירה (באנגלית: Incubation period) היא הזמן שחלף בין חשיפה לאורגניזם פתוגני, כימיקל או קרינה, ובין הופעת תסמינים. במחלה זיהומית טיפוסית, תקופת הדגירה מציינת את הזמן הנדרש לאורגניזם הפתוגני להתרבות עד הסף בו מופיעים תסמינים במארח. לעיתים נעשית הבחנה בין תקופת הדגירה (בין ההדבקה להופעת תסמינים) לבין התקופה החבויה (או לטנטית, בין ההדבקה ליכולת להדביק אחרים). היחס בין התקופות השונות משתנה ותלוי במחלה: לדוגמה, אדם עלול להיות נשא של מחלות ולהדביק אחרים, מבלי להציג סימפטומים. כמו כן, כתלות במחלה, אדם עשוי להיות מדבק או לא מדבק בתקופת הדגירה. בתקופת הדגירה הזיהום נחשב תת-קליני. בזיהומים נגיפיים, הנגיף משתכפל בתקופת הדגירה, להבדיל מתקופת חביון נגיפי, בו הנגיף רדום ואינו משתכפל. דוגמה לכך הנה הדבקות ב-HIV: בשלבים ראשוניים, הנגיף יכול שלא לעורר תסמינים של מחלת האיידס, אף על פי שהנגיף משתכפל במהירות במערכת הלימפה ומגיע לעומס ויראלי גדול, ואף עלול להדביק אחרים. המונחים "תקופת דגירה פנימית" ו"תקופת דגירה חיצונית" משמשים במחלות הנישאות באמצעות וקטור פתוגני. תקופת הדגירה הפנימית מתייחסת לזמן הדרוש לאורגניזם להשלים את התפתחותו במארח העיקרי. תקופת הדגירה החיצונית מתייחסת לזמן הדרוש לאורגניזם להתפתח בוקטור הנושא את האורגניזם. לדוגמה, טפילי המלריה נדרשים לעבור התפתחות בתוך יתוש, לפני שהם מסוגלים להדביק בני אדם. הזמן הנדרש לכך נע בין 10 ל-28 יום, כתלות במין הטפיל ובטמפרטורה. זוהי תקופת הדגירה החיצונית של אותו טפיל. אם יתוש לא ישרוד במשך זמן ארוך מתקופת הדגירה החיצונית, הוא לא יוכל להעביר הלאה טפילי מלריה. לעומת זאת, אם יתוש מעביר בהצלחה את הטפיל לגוף אדם, הטפיל מתחיל להתפתח. הזמן שבין כניסת הטפיל לגוף האדם ובין הופעת הסימפטומים הראשונים של מלריה היא תקופת הדגירה הפנימית שלו. תקופת הדגירה עבור מחלה מסוימת היא תוצאה של מגוון גורמים, ובכללם: כמות הגורם הזיהומי אופן החשיפה לגורם הזיהומי ומסלול כניסתו לגוף יכולת ההתרבות של הגורם הזיהומי רגישות המארח תגובה חיסונית עקב שונות בין-אישית, תקופת הדגירה מבוטאת תמיד כטווח. במידת האפשר, עדיף לבטא את הממוצע ואת האחוזון העשירי וה-90, אם כי מידע זה אינו תמיד מדויק. למחלות רבות, תקופת הדגירה היא ארוכה יותר אצל מבוגרים מאשר אצל ילדים או פעוטות. מדיה וקבצים בנושא תקופת דגירה בוויקישיתוף הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
Revenge of the Dreamers II

Revenge of the Dreamers II הוא אלבום האוסף השני של חברת התקליטים האמריקאית דרימוויל רקורדס. האלבום יצא לאור ב-8 בדצמבר 2015, על ידי חברות התקליטים דרימוויל רקורדס ואינטרסקופ רקורדס. האלבום הגיע למקום ה-3 במצעד אלבומי הראפ של הבילבורד. מידע על האלבום Revenge of the Dreamers II באתר MusicBrainz האלבום Revenge of the Dreamers II באתר Discogs HipHopDX- https://hiphopdx.com, J. Cole x Dreamville "Revenge Of The Dreamers II" Cover Art, Tracklist & Album Stream, HipHopDX, ‏2015-12-10 J.Cole & Dreamville Surprise Fans With Release Of "Revenge Of The Dreamers 2", HotNewHipHop (באנגלית) Top Rap Albums - Year-End, Billboard
רג'י ויליאמס

רג'י ויליאמס (באנגלית: Reggie Williams; נולד ב-5 במרץ 1964) הוא כדורסלן עבר אמריקאי, אשר שיחק בליגת ה-NBA בין השנים 1987–1997. ממוצעיו הכוללים לאורך 10 עונותיו בליגה הם 12.5 נקודות, 4.0 ריבאונדים, 2.5 אסיסטים ו-1.3 חטיפות למשחק. ויליאמס נולד בבולטימור שבמרילנד, ובנערותו למד ב"תיכון פול לורנס דנבר" המקומי. כשחקן קבוצת הכדורסל של התיכון שיתף פעולה עם שחקני ה-NBA לעתיד רג'י לואיס, מאגסי בוגס ודייוויד וינגייט, וזכה עמם פעמיים באליפות ליגת התיכונים של מרילנד. בסיום עונתו האחרונה בתיכון, 1982/1983, זכה בתואר שחקנים התיכונים המצטיין בכל ארצות הברית ("Mr. Basketball USA"). בשנת 1983 החל ללמוד באוניברסיטת ג'ורג'טאון, יחד עם חבר ילדותו דייוויד וינגייט. בעונתו הראשונה בקבוצת האוניברסיטה ("ג'ורג'טאון הויאס") קלע 9.1 נקודות בממוצע למשחק כשחקן ספסל, וסייע לקבוצה לזכות באליפות טורניר המכללות היחידה בתולדותיה; במשחק הגמר חיפה ויליאמס על הופעה חלשה של כוכב קבוצתו פטריק יואינג, כשקלע 19 נקודות ואסף 7 ריבאונדים בניצחון מול אוניברסיטת יוסטון, בה שיחק האקים אולאג'ואן. בעונה העוקבת הוביל את ג'ורג'טאון, לצדם של וינגייט ויואינג, להעפלה נוספת לגמר טורניר המכללות, אולם הפעם הפסידו ההויאס מול אוניברסיטת וילאנובה. בעונת 1986/1987 זכה בתואר השחקן המצטיין של מחוז Big-East, ונבחר לחמישיית העונה של ליגת המכללות (First-team All-American), לאחר שהוביל את ג'ורג'טאון לרבע גמר טורניר המכללות (NCAA Elite Eight) עם ממוצעים של 23.6 נקודות ו-8.6 ריבאונדים למשחק. בדראפט ה-NBA‏ 1987 נבחר ויליאמס בבחירה הרביעית, על ידי לוס אנג'לס קליפרס. בשתי עונותיו המלאות עם הקליפרס תרם 10.3 נקודות בממוצע למשחק, בעוד קבוצתו ניצחה בכ-23% בלבד ממשחקיה. בנובמבר 1989 הועבר עם דני פרי בטרייד לקליבלנד קאבלירס, תמורת רון הרפר ו-3 בחירות דראפט עתידיות. לאחר 32 משחקים שוחרר מקליבלנד והצטרף לסן אנטוניו ספרס, ממנה שוחרר בדצמבר 1990. לאחר שחרורו מהספרס חתם על חוזה בדנוור נאגטס, במדיה שיחק ב-5 וחצי העונות הבאות. ב-4 וחצי עונותיו הראשונות בדנוור היה אחד השחקנים המובילים של הקבוצה, לצדם של דיקמבה מוטומבו, מחמוד עבדול-ראוף ולפונזו אליס, והעמיד ממוצעים כוללים של 15.5 נקודות, 4.9 ריבאונדים ו-3.1 אסיסטים למשחק. בעונת 1993/1994 סייע לנאגטס לגבור על סיאטל סופרסוניקס בסיבוב הראשון של הפלייאוף, על אף שהעפילה אליו מהמקום השמיני במערב. לאורך הסדרה ויליאמס קלע 14.4 נקודות, אסף 5.6 ריבאונדים ומסר 5.0 אסיסטים בממוצע למשחק. לקראת עונת 1996/1997 נשלח לצד ג'יילן רוז לאינדיאנה פייסרס, בתמורה למארק ג'קסון וריקי פירס, ולאחר שני משחקים בלבד הועבר בטרייד נוסף לניו ג'רזי נטס. בסיום אותה עונה עזב ויליאמס את הנטס ופרש ממשחק, בגיל 33. פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA הסטטיסטיקות של ויליאמס בליגת ה-NBA, באתר basketball-reference.com רשימת הזוכים בפרס Mr. Basketball USA,‏ באתר grassrootshoops.net סטטיסטיקות המשחק בין ג'ורג'טאון ליוסטון, באתר sports-reference.com סטטיסטיקות המשחק בין ג'ורג'טאון לווילאנובה, באתר sports-reference.com הסטטיסטיקות של ויליאמס בליגת המכללות, באתר sports-reference.com רשימת הנבחרים בדראפט 1987, באתר basketball-reference.com הקליפרס שולחים את ויליאמס ופרי בטרייד לקליבלנד, באתר deseret.com,‏ 17 בנובמבר 1989 סטטיסטיקות הסדרה בין דנוור לסיאטל, באתר basketball-reference.com דנוור שולחת את ויליאמס ורוז בטרייד לאינדיאנה, באתר upi.com,‏ 13 ביוני 1996 ויליאמס נשלח בטרייד לניו ג'רזי, באתר הניו יורק טיימס, 5 בנובמבר 1996
When the Music Dies

"When the Music Dies" (בעברית: "כשהמוזיקה מתה") הוא שיר של הזמרת האזרית סבינה באבאייבה. עם שיר זה ייצגה באבאייבה את אזרבייג'ן באירוויזיון 2012 אשר נערך בבאקו, אזרבייג'ן, השיר קיבל 150 נקודות וסיים במקום הרביעי מתוך 26 מדינות. When the Music Dies הוא תערובת של מוזיקה אירופאית ומוזיקה אזרית מסורתית, הכוללת את הבלבן (אנ'), כלי נגינה אזארי מסורתי, וכן אלמנטים מז'אנר המוגאם (אנ') העממי של אזרבייג'ן. עבודות האולפן על השיר היו מעורבות, בין היתר, עם זמר המוגאם האזארי הנודע עלי קאסימוב. השיר יצא לאור ב-17 במרץ 2012, כאשר הוא נבחר באמצעות בחירה פנימית לייצג את המדינה בתחרות, סרטון השיר יצא ב-19 במרץ. ב-13 באפריל, יצא השיר לאור בגרסה האזרית שלו, בשם "Gəl". אזרבייג'ן באירוויזיון אירוויזיון 2012 מידע על היצירה "When the Music Dies" באתר מיוזיק בריינז מידע על היצירה "When the Music Dies" באתר Discogs סרטון השיר "When the Music Dies" באתר יוטיוב מידע על השיר "When the Music Dies" באתר iTunes Baku 2012, eurovision.tv (באנגלית) Gəl, you tube, ‏13 באפריל 2012
Truly Yours

Truly Yours הוא המיני-אלבום הראשון של הראפר האמריקאי ג'יי קול. האלבום יצא לאור ב-12 בפברואר 2013, על ידי חברת התקליטים דרימוויל רקורדס. מידע על האלבום Truly Yours באתר AllMusic Review: J. Cole's "Truly Yours" EP, HotNewHipHop (באנגלית) J. Cole - Truly Yours EP, HotNewHipHop (באנגלית)
סורת אל-אנפטאר

סורת אל-אנפטאר (בערבית: سورة الانفطار) היא הסורה ה-82 בקוראן, והיא מונה 19 פסוקים, המורכבים מ-81 מילים, המורכבות מ-333 אותיות. שם הסורה נגזר מהפסוק הראשון בה, ומשמעות השם היא "ההתבקעות". הסורה עוסקת בעיקר באחרית הימים, ביום הדין, ובחיים שאחרי המוות. חלק מפרשני הקוראן מייחסים סגולות רפואיות לקריאת הסורה הזאת. סורת אל-אנפטאר נחשבת לפי המסורת האסלאמית כאחת הסורות שניתנו לנביא מוחמד בתקופה שקדמה להג'רה. מדיה וקבצים בנושא סורת אל-אנפטאר בוויקישיתוף סורת אל-אנפטאר, בתרגום הרמן רקנדורף, באתר ויקיטקסט TheLastDialogue, Surah Al Infitar Summary, The Last Dialogue, ‏7 במרץ 2019 (באנגלית) cpsquran Sura al-Infitar, WikiShia (באנגלית) Baḥrānī, al-Burhān Qur'an Divisions Sura • Verse • Juz' • Hizb Makki, Madani Exegesis Shi'aAl-Qummi • Al-Tibyan • Al-Mizan SunniAl-Kashshaf • Tafsir al-Kabir • Ruh al-Bayan Translations EnglishArthur John Arberry • Alfred Guillaume • Richard Bell • Marmaduke Pickthall Other languages I'jaz Mathematical • Sientific • Apparent Associated Concepts Qur'anic Sciences • Asbab al-Nuzul • Revelation • Tilawa• Ta'wil • Tajwid • Tartil • Muhkam, Mutashabih • Ayat al-Ahkam, Makki and Madani, WikiShia (באנגלית)
Truly Yours 2

Truly Yours 2 הוא המיני-אלבום השני של הראפר האמריקאי ג'יי קול. האלבום יצא לאור ב-30 באפריל 2013, על ידי חברת התקליטים דרימוויל רקורדס. האלבום Truly Yours 2 באתר סאונדקלאוד https://twitter.com/jcolenc/status/342358778424987648, Twitter HipHopDX- https://hiphopdx.com, J. Cole - Truly Yours 2 (Mixtape Review), HipHopDX, ‏2013-05-02 The Most Celebrated Mixtapes on DatPiff.com, DatPiff New Mixtape: Bas Quarter Water Raised Me Vol. II, Rap Radar (באנגלית)
Lewis Street

Lewis Street הוא המיני-אלבום השלישי של הראפר האמריקאי ג'יי קול. האלבום יצא לאור ב-22 ביולי 2020, על ידי חברות התקליטים דרימוויל רקורדס, רוק ניישן ואינטרסקופ רקורדס, על מנת לקדם את אלבום האולפן השישי של קול, The Fall Off. מתוך האלבום יצאו שני סינגלים, "The Climb Back" ו"Lion King on Ice", שיצאו יחד, בסמוך למיני-אלבום. בנובמבר 2019, הכריז קול כי אלבום האולפן השישי שלו, The Fall Off, צפוי לצאת לאור במהלך שנת 2020. ב-21 ביולי 2020, יום לפני צאת המיני-אלבום, הכריז קול כי יוציא שני סינגלים מתוך אלבומו השישי, וכי "אין עדיין תאריך לצאת האלבום, לוקח את הזמן שלי, עדיין מסיים [את האלבום]". האלבום Lewis Street באתר ספוטיפיי ג'יי קול, טי-מינוס, ג'טסון-מייד Althea Legaspi, Althea Legaspi, J. Cole Previews Upcoming 'The Fall Off' LP With Singles 'The Climb Back,' 'Lion King on Ice', Rolling Stone, ‏2020-07-23 (באנגלית) Allison Hussey, J. Cole Releases New Songs “The Climb Back” and “Lion King on Ice”, Pitchfork (באנגלית) J. Cole Teases 2020 Release for Upcoming Album 'The Fall Off', Highsnobiety, ‏2019-11-03 (באנגלית) https://twitter.com/jcolenc/status/1285654774239633409, Twitter
קלי קוריגן

קלי קוריגן (באנגלית: Kelly Corrigan;‏ נולדה ב-16 באוגוסט 1967, סן פרנסיסקו) היא סופרת אמריקאית. קלי קוריגן נולדה בשנת 1967 באזור סן פרנסיסקו. היא סיימה אוניברסיטה בתחום הספרות ועבדה מספר שנים בטלוויזיה מקומית. את ספרה הראשון "The Middle Place" היא פרסמה שנת 2008. נושא הספר היה מלחמת אביה ושל קלי עצמה עם מחלת הסרטן. הספר נכלל ברשימת רבי-המכר של הניו יורק טיימס והגיע למקום השני. גם ספרה השני "Lift" שיצאה לאור בשנת 2010 הגיע למשום השני ברשימה זו. בשנת 2013 היא פרסמה את ספרה השלישי. זמן קצר לאחר ניצחון על המחלה, קלי קוריגן החלה לנהל בלוג שמוקדש לאנשים שמתמודדים עם הסרטן. החל משנת 2010 היא מארגנת מופע התרמה שנתי עבור בית חולים לחולי סרטן. במרוצת השנים במופע זו השתתפו אן למוט, מייקל לואיס, מייקל שייבון, קייק, בילי קולינס ועוד. מדיה וקבצים בנושא קלי קוריגן בוויקישיתוף אתר האינטרנט הרשמי של קלי קוריגן ערך זה הוא קצרמר בנושא סופרים. אתם מוזמנים לתרום לוויקיפדיה ולהרחיב אותו.
קולות החיילים (תוכנית רדיו)

קולות החיילים היא תוכנית בקשות ברדיו אשר משודרת בתחנת הרדיו גלגלצ, התכנית משודרת בימים א'–ה' בין השעות 10:00–12:00 ומורכבת בעיקר ממוזיקה שחיילים בוחרים. את התכנית מגישים חיילי גלי צה"ל שמשדרים בגלגלצ. "קולות החיילים" היא תוכנית שנותנת לחיילים לבחור שירים שהם אוהבים למשך שעה שלמה, כל שעה יחידת חיילים אחרת בוחרת את השירים בתוכנית, בין השדרנים שהגישו את התכנית לאורך השנים: לבנת בן-חמו, עומר גפן, אחינעם בר, שיר הדס מאיר, נעם גולדברג, רואי שריקי, טליה כהן, עמלי חביב פרגון, מתן לוי, יהונתן גריל וליהיא שפרבר. התכנית משודרת מדי יום בשעה 10:00 ומציעה מוזיקה שחיילים בוחרים למשך שעה שלמה, מדי 15 דקות משודרים דיווחי תנועה עדכניים מהכבישים הנערכים על ידי עורך התנועה הראשי של גלגלצ, בני כבודי. בשנת 2020 בעקבות התפרצות נגיף הקורונה התכנית לא שודרה למשך חודשיים עד שבמאי חזרה התכנית לשידור על ידי טליה כהן (אשר החליפה באופן קבוע את רואי שריקי). התכנית גם משודרת למשך ימים שלמים ביום העצמאות כל שנה ובימי בחירות. לעיתים מסוימות, יצאה התכנית "קולות החיילים" לשידורים מיוחדים, בין היתר מהר החרמון, מהספארי וביום העצמאות 2020 יצאה התכנית לשדר מניידת שידור בפתח תקווה. המוזיקה נערכת על ידי חיילים הפונים לדף הפייסבוק של התכנית כדי לבקש שירים שיושמעו בתוכנית. עורך התוכנית כיום הוא נוי בן חיים. גלגלצ מדינה בדרך קולות החיילים, באתר גלגלצ
In Isolation

In Isolation (בעברית: בבידוד) הוא המיני-אלבום השני של הזמרת-יוצרת האמריקאית אל קינג. המיני-אלבום יצא לאור ב-10 ביולי 2020, על ידי חברת התקליטים RCA רקורדס. את המיני-אלבום הוציאה קינג שנתיים לאחר צאת אלבום האולפן שלה, Shake the Spirit. עבור השיר "The Let Go" שפותח את המיני-אלבום, צולם וידאו קליפ מלא שיצא בסמוך לצאת המיני-אלבום עצמו. במהלך שנת 2018 הוציאה קינג את Shake the Spirit, אך לאחר מכן חדלה מלהוציא אלבומים. בהמשך, בעקבות מגפת הקורונה שהתקיימה בשנת 2019 ובשנת 2020, הקליטה קינג בזמן הבידוד את המיני-אלבום הזה, תוך שהשם שלו In Isolation (בעברית: "בבידוד"), נגזר מהבידוד בו הייתה באותה התקופה. השירים במיני-אלבום נכתבו על ידי ג'סיקה מארוס, מדי דיאז ניק לונג ורובופופ והוא עצמו הופק על ידי רובופופ גם כן. האלבום In Isolation באתר ספוטיפיי In Isolation, נבדק ב-2020-07-25 Release group “Shake the Spirit” by Elle King - MusicBrainz, musicbrainz.org Shake The Spirit, נבדק ב-2020-07-25 Elle King - The Let Go (Official Video) Claire Shaffer, Claire Shaffer, Elle King Releases 'In Isolation' EP, Shares Video for 'The Let Go', Rolling Stone, ‏2020-07-10 (באנגלית) Elle King talks about isolation, Sobriety, & Self Repair "I was Struggling", Check it out here!!, Gizmo Posts, ‏2020-07-12 (באנגלית) (ארכיון) Elle King on Quarantine Life With Boyfriend Dan Tooker (Exclusive), Entertainment Tonight (באנגלית) In Isolation by Elle King, Genius (באנגלית) Elle King – The Let Go (באנגלית), נבדק ב-2020-07-25 Elle King – Over Easy (באנגלית), נבדק ב-2020-07-25 Elle King – The Only One (באנגלית), נבדק ב-2020-07-25